Lee Kwang-soo

Lee Kwang-soo (, ) inggih menika satunggaling aktor, juru lipur, lan modhèl asal saking Korea Kidul.

Piyambakipun menika kondhang mliginipun peranipun minangka anggota wonten ing satunggaling adicara varietas Korea Kidul produksi saking SBS, Running Manwiwit saking tahun 2010 sareng kaliyan Yoo Jae-suk, Ji Suk-jin, Haha, Kim Jong-kook lan Song Ji-hyo.

Karièr 
Lee Kwang-soo menika miwiti kariripun ing taun 2007 minangka model. Piyambakipun menika miwiti debut minangka artis ing taun 2008 kanthi gadhah peran wonten ing satunggaling sitkom Here He Comes, ingkang dipunlajengaken kaliyan drama High Kick Through The Roof.

Lee Kwang-soo menika pikantuk kathah popularitas sasampunipun gabung kaliyan adicara varietas kondhang SBS Good Sunday inggih menika Running Man, lajeng pikantuk jejuluk  "Prince of Asia" amargi kathahipun fans ing luar negeri. Ing tahun 2010 lan 2011, Lee Kwang-soo kanthi urutan menang awit penghargaan SBS Entertainment Awards minangka "New Star Award" lan "Best Newcomer in Variety".

Ing tahun 2012, Lee Kwang-soo menika dados bintang filem kumedhi romantis Korea Kidul Wonderful Radio lan All About My Wife, sarta thriller The Scent. lajeng ing taun ingkang sami, piyambakipun menika kepanggih setunggal layar kaliyan mantan anggota Running Man lan kancanipun inggih menika Song Joong-ki wonten ing TV melodrama The Innocent Man.

Ing tahun 2013, saksampunipun dados peran tambahan wonten A Wonderful Moment, Lee Kwang-soo menika ngisi swara karakter Marco wonten ing filem animasi Maritime Police Marco, adu peran kaliyan anggota Running Man Song Ji-hyo ingkang ngisi swara Lulu.

Lee Kwang-soo kanthi tinarbuka ngandharaken bilih piyambakipun menika kepèngin pikantuk peran antagonis wonten TV utawi filem, lan gegayuhan menika saged kalaksanan nalika piyambakipun menika pikantuk paraga dados Pangeran Imhae (sedherek jaler watak ala dhumateng Raja Gwanghae) ing drama tahun 2013 Goddess of Fire.

jmpl|kiri|Lee Kwang-soo wonten ing salah satunggaling iklan, 2013

Ing tanggal 17 Agustus 2013, Lee Kwang-soo ngawontenaken pepanggihan kaliyan fans ingkang sepisan wonten ing kariripun ing Singapura. Ingkang rawuh menika wonten 2,000 penggemar, pérangan kasebat dipunwastani sukses. Piyambakipun ugi ngawontenaken pepanggihan kaliyan fansipun malih ing Malaysia nalika tanggal 4 Januari 2014, ingkang rawuh menika kirang langkung wonten 3,000 fans.

Nalika tahun 2014, Lee Kwang-soo menika dados paraga utama ing layar lebar wonten ing filem Confession. filem neo-noir ingkang nyariosaken tiga sahabat ingkang dipunparagakaken déning Ji Sung, Ju Ji-hoon lan Lee Kwang-soo ingkang kekancanipun rusak amargi wonten kasus pembunuhan. Lee Kwang-soo lajeng medal malih wonten ing tv kanthi kumedhi romantis It's Okay, That's Love, gadhah peran minangka pasien ingkang gerah sindrom Tourette, kelainan neurologis ingkang dipuntandhani kanthi obahan stereotip, obahan lan vokal ingkang boten sengaja, ingkang dipunsebat tics. Lee Kwang-soo lan Hwang Chansung (sakingboyband 2PM) lajeng dados paraga wonten ing filem A Dynamite Family, ingkang nyariosaken bab padudon gangsal sedherek ingkang mapan wonten ing desa Deoksu.

jmpl|Lee Kwang-soo ing Malaysia ing adicara Running Man Fan Meeting Asian Tour 2014

Ing tahun 2015, Lee Kwang-soo menika pikantuk peran protagonis wonten ing Collective Invention, ingkang kondisinipun dipunsebabaken déning efek samping saking obat ingkang nembe dipuntepangaken. Collective Invention menika dipunputer ing bagian Vanguard saking Festival Filem Internasional Toronto 2015, minangka tandha karpet abang sepisan Lee Kwang-soo ing satunggaling festival filem internasional. Piyambakipun ugi dados peran wonten ing drama kalih episode Puck!, ing mriku piyambakipun menika gadhah peran dados rentenir ingkang gabung kaliyan klub hoki es kampus. Satunggaling peran kasebat dipunsiaraken ing 1 Januari 2016. Lee Kwang-soo ugi medal wonten ing cameo épisode sepisan serial hit KBS, Descendants of the Sun ingkang dipunparagakaken déning kancanipun, Song Joong-ki.

Ing tahun 2016, Lee Kwang-soo gadhah peran wonten ing tvN Entourage, satunggaling remake Korea Kidul saking seri Amerikanipun. Lee Kwang-soo menika lajeng dados paraga wonten ing sitkom KBS The Sound of Your Heart, dhedhasar webtoon The Sound of Your Heart. Drama web kasebat sukses wonten ing Korea Kidul lan Tiongkok, pikantuk 100 yuta pamirsa ing Sohu TV lan mapan ing peringkat 1 ing antawisipun drama Korea ing situs kasebat.

Ing tahun 2017, Lee Kwang-soo dipunkonfirmasi kanggé dados paraga énggal wonten ing filem aksi kumedhi The Accidental Detective 2, satunggaling sekuel saking hit tahun 2015 The Accidental Detective. filem menika dipunjadwalaken badhé dipunbabar ing taun 2018. Lee Kwang-soo ugi kepanggih malih kaliyan panyerat It's Okay, That's Love Noh Hee-kyung wonten ing drama énggalipun Live.

filemografi

filem

TV Drama

Acara varietas

Penampilan video musik

Endorsemen

Pangaji lan nominasi

Rujukan

Pranala njawi 
 

Kelahiran 1985
Paraga Koréa Kidul
Pemeran laki-laki Korea Selatan
Kontestan Running Man